|  |
| --- |
| Метадычныя рэкамендацыіпа запаўненню формы «Улік педагагічных кадраў устаноў агульнай сярэдняй адукацыі» (далей – форма «ПКШ») |

ГЛАВА 1

#### АГУЛЬНЫЯ ПАЛАЖЭННІ

1. Дакументаваную інфармацыю па форме «ПКШ» прадстаўляюць юрыдычныя асобы ў арганізацыйна-прававой форме ўстановы, асноўнай функцыяй якіх з´яўляецца ажыццяўленне адукацыйнай дзейнасці: установы адукацыі, якія рэалізуюць адукацыйныя праграмы агульнай сярэдняй адукацыі, адукацыйную праграму спецыяльнай адукацыі на ўзроўні агульнай сярэдняй адукацыі і адукацыйную праграму спецыяльнай адукацыі на ўзроўні агульнай сярэдняй адукацыі для асоб з інтэлектуальнай недастатковасцю ў дзённай форме атрымання адукацыі (далей – установа).

 Дакументаваную інфармацыю па форме «ПКШ» па ўстановах, якiя з’яўляюцца адасобленымi падраздзяленнямi юрыдычнай асобы, прадстаўляюць юрыдычныя асобы, у структуры якiх яны знаходзяцца, альбо самi ўстановы, упаўнаважаныя на гэта ва ўстаноўленым парадку.

2. Прадстаўленне дакументаванай інфармацыі ажыццяўляецца з выкарыстаннем рэспубліканскай аўтаматызаванай сістэмы «Электронная адукацыя», якая размешчана разам з інструктыўнымі матэрыяламі па яго выкарыстанню на сайце <http://eo.unibel.by/1> раздзел «Главная».

3. Дакументаваную інфармацыю прадстаўляюць установы наступных тыпаў і вiдаў:

установы агульнай сярэдняй адукацыі – пачатковая школа; базавая школа; сярэдняя школа; гімназія; гімназія-інтэрнат; лiцэй; спецыялiзаваны лiцэй; сувораўскае вучылішча; кадэцкае вучылішча; школа-інтэрнат для дзяцей-сірот і дзяцей, якія засталіся без апекі бацькоў; санаторная школа-інтэрнат; навучальна-педагагічны комплекс: яслі-сад – пачатковая школа, яслі-сад – базавая школа, яслі-сад – сярэдняя школа, дзіцячы сад – пачатковая школа, дзіцячы сад – базавая школа, дзіцячы сад – сярэдняя школа, базавая школа – каледж мастацтваў, сярэдняя школа – каледж мастацтваў, гімназія – каледж мастацтваў, сярэдняя школа – вучылішча алімпійскага рэзерву;

установы спецыяльнай адукацыі – спецыяльная агульнаадукацыйная школа, спецыяльная агульнаадукацыйная школа-інтэрнат, дапаможная школа, дапаможная школа-iнтэрнат, цэнтр карэкцыйна-развіваючага навучання і рэабілітацыі;

спецыяльныя вучэбна-выхаваўчыя ўстановы – спецыяльная школа закрытага тыпу;

спецыяльныя лячэбна-выхаваўчыя ўстановы – спецыяльная лячэбна-выхаваўчая школа закрытага тыпу.

4. Дакументаваная інфармацыя складаецца па стану на 5 верасня бягучага навучальнага года.

5. Справаздачны перыяд – гэта перыяд з 5 верасня мiнулага навучальнага года па 4 верасня бягучага навучальнага года.

6. Усе паказчыкi ў дакументаванай інфармацыі запаўняюцца на падставе даных першасных уліковых дакументаў: кнiг загадаў i распараджэнняў, асабістых спраў работнiкаў і іншых.

7. Установы агульнай сярэдняй адукацыі, якія пачалі дзейнічаць у справаздачным перыядзе складаюць дакументаваную інфармацыю за перыяд сваёй фактычнай дзейнасці ў справаздачным перыядзе.

8. Установы агульнай сярэдняй адукацыі, якія ліквідаваны ў справаздачным перыядзе дакументаваную інфармацыю не прадстаўляюць.

9. У табліцы 2 “Адукацыйны і кваліфікацыйны ўзровень педагагічных работнікаў і бібліятэкараў” :

па радку 01 паказваецца колькасць настаўнікаў пачатковых (I – IV) класаў, уключаючы настаўнікаў, якія працуюць у класах, створаных пры ўстановах дашкольнай адукацыі;

даныя аб настаўніках, якія выкладаюць у I – IV класах толькі асобныя прадметы (напрыклад: замежныя мовы, музыка і спевы, выяўленчае мастацтва і чарчэнне, фізічная культура і гэтак далей) па радку 01 не паказваюцца. Даныя аб гэтых настаўніках паказваюцца па радку 03;

даныя аб настаўніках-дэфектолагах, якія працуюць у I – IV класах, таксама па радку 01 не паказваюцца;

па радку 02 паказваюцца даныя аб настаўніках I – XI класаў, якія выкладаюць асобныя прадметы, названыя ў графах 4 – 24 табліцы 3;

у колькасць настаўнікаў I – XI класаў не ўключаецца колькасць работнікаў, якія названы па радках 19 – 28;

## даныя па радку 02 у графе 3 павінны быць роўнымі ці меншымі за даныя па радку 01 у графе 3 табліцы 3;

па радку 03 паказваюцца даныя аб настаўніках, якія вядуць выкладанне ў пачатковых класах па прадметах, якія названы ў графах 13 – 24 табліцы 3;

па радках 04 – 16 паказваюцца даныя аб дырэктарах і намесніках дырэктараў устаноў, незалежна ад таго, вядуць або не вядуць яны выкладанне асобных прадметаў, акрамя асоб, якія займаюць гэтыя пасады часова;

па радках 19 – 28 паказваюцца даныя аб штатных педагагічных работніках, для якіх пасады, названыя ў адпаведных радках, з’яўляюцца асноўнымі (незалежна ад таго вядуць яны ці не вядуць выкладанне асобных прадметаў па сумяшчальніцтву ў дадзенай установе, і незалежна ад таго, на поўнай або на няпоўнай стаўцы яны працуюць на асноўнай пасадзе);

па радках 23 – 28 паказваюцца даныя аб штатных дэфектолагах, лагапедах, тыфлапедагогах, сурдапедагогах, алігафрэнапедагогах, якія працуюць у I – XI класах;

па радку 28 паказваюцца даныя аб штатных бібліятэчных работніках, уключаючы загадчыкаў бібліятэк.

у графе 8 паказваецца колькасць педагагічных работнікаў, якія маюць вышэйшую спецыяльную адукацыю (лагапеда, тыфлапедагога, сурдапедагога, алігафрэнапедагога, дэфектолага).

10. У табліцы 3 “Размеркаванне настаўнікаў, якія выкладаюць асобныя прадметы” паказваюцца даныя аб усіх педагагічных работніках, якія выкладаюць асобныя прадметы ў I – XI класах. Пры гэтым даныя аб настаўніку, які выкладае два прадметы і болей, паказваюцца па асноўнай пасадзе гэтага настаўніка.

па радку 14 паказваюцца даныя аб асобах, якія маюць права на пенсію па ўзросце, а таксама якія маюць пенсію па інваліднасці, але не дасягнулі пенсіённага ўзросту;

у графе 18 паказваюцца даныя аб настаўніках іншых замежных моў, акрамя тых, якія былі паказаны ў графах 13 – 17;

у графе 24 паказваюцца даныя аб настаўніках іншых прадметаў (этыкі, харэаграфыі, эканомікі і іншых), акрамя тых, якія паказваліся ў графах 1 – 23.